

VLADA REPUBLIKE HRVATSKE

Zagreb, 27. srpnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog rješenja o odobrenju sredstava na teret Proračunske zalihe  Državnog proračuna Republike Hrvatske za 2023. godinu |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**KLASA:**

**URBROJ:**

**Zagreb,**

Na temelju članka 66. stavka 1. Zakona o proračunu (Narodne novine, br. 144/21) Vlada Republike Hrvatske je na sjednici održanoj \_\_\_\_\_\_\_\_\_\_\_ 2023. godine donijela

**R J E Š E N J E**

**o odobrenju sredstava na teret Proračunske zalihe**

**Državnog proračuna Republike Hrvatske za 2023. godinu**

Na teret Posebnog dijela Državnog proračuna Republike Hrvatske za 2023. godinu (Narodne novine, br. 145/22 i 63/23), Razdjela 025 Ministarstvo financija, Glave 02506 Ministarstvo financija - ostali izdaci države, Aktivnosti A539019 Proračunska zaliha, skupine 38 Ostali rashodi, odobrava se ukupan iznos od 20.000.000 eura za hitnu sanaciju štete na stambenim objektima nužnima za život, nastale uslijed jakog olujnog nevremena od 19. i 21. srpnja 2023. godine, a prema županijama kako slijedi:

|  |  |
| --- | --- |
| **Županija** | **Odobreni iznos u eurima** |
| Brodsko-posavska | 3.227.584 |
| Karlovačka | 1.344.827 |
| Krapinsko-zagorska | 161.379 |
| Osječko-baranjska | 376.551 |
| Požeško-slavonska | 2.883.309 |
| Sisačko-moslavačka | 252.827 |
| Vukovarsko-srijemska | 7.234.905 |
| Zagrebačka | 4.518.618 |

Županije se zadužuju da, kao primatelji sredstava, utvrde kriterije za raspodjelu sredstava stradalim jedinicama lokalne samouprave, a odobreni iznos županijama isplatit će se jednokratno po utvrđivanju navedenih kriterija. Jedinice lokalne samouprave dužne su, kao korisnici sredstava, ista utrošiti u roku od godine dana od dana primitka sredstava.

Županije, kao primatelji sredstava, dužne su Ministarstvu financija dostaviti izvješće o zakonitom, namjenskom i svrhovitom utrošku sredstava isplaćenih iz proračunske zalihe najkasnije u roku od mjesec dana od isteka roka utroška sredstava. Neutrošena i nenamjenski utrošena sredstva proračunske zalihe jedinice lokalne samouprave, kao korisnici sredstava, dužne su vratiti na račun državnog proračuna.

Za izvršenje ovog Rješenja zadužuje se Ministarstvo financija.

Dostaviti:

- Ministarstvo financija

- Brodsko-posavska županija

- Karlovačka županija

- Krapinsko-zagorska županija

- Osječko-baranjska županija

- Požeško-slavonska županija

- Sisačko-moslavačka županija

- Vukovarsko-srijemska županija

- Zagrebačka županija

**P R E D S J E D N I K**

## Andrej Plenković

**O b r a z l o ž e n j e**

Dana 19. i 21. srpnja 2023. godine područje Republike Hrvatske zahvatilo je olujno nevrijeme sa jakim olujnim vjetrom, kišom i tučom koje je prouzrokovalo veliku materijalnu štetu na stambenim, gospodarskim, javnim, kulturnim i sakralnim objektima, poljoprivrednim, šumarskim i voćarskim kulturama, opremi, vozilima te javnoj infrastrukturi.

Ministarstvo financija zaprimilo je zahtjeve Brodsko-posavske, Karlovačke, Krapinsko-zagorske, Osječko-baranjske, Požeško-slavonske, Sisačko-moslavačke, Vukovarsko-srijemske i Zagrebačke županije za osiguranje sredstava za sanaciju štete nastale uslijed jakog olujnog nevremena. Sve navedene županije donijele su odluke odnosno rješenja o proglašenju prirodne nepogode.

S obzirom na razmjer nevremena i nastale štete u ovom trenutku prioritet je osigurati pomoć za hitne sanacije na stambenim objektima nužnima za život. Prema preliminarnim procjenama, troškovi sanacije nastale štete značajno premašuju fiskalne kapacitete proračuna navedenih županija, stoga su iste zatražile pomoć u sanaciji šteta.

Sukladno članku 65. Zakona o proračunu (Narodne novine, br. 144/21) u državnom proračunu planirana su sredstva proračunske zalihe koja se koriste za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine. Nadalje, člankom 66. propisano je da o korištenju sredstava proračunske zalihe odlučuje Vlada Republike Hrvatske.

Slijedom navedenog, Ministarstvo financija predlaže Vladi Republike Hrvatske da navedenim županijama odobri sredstva iz Proračunske zalihe za 2023. godinu u ukupnom iznosu od 20.000.000 eura, za hitnu sanaciju štete na stambenim objektima nužnima za život.

Potrebna sredstva osigurat će se preraspodjelom u Državnom proračunu Republike Hrvatske za 2023. godinu, na aktivnosti A539019 Proračunska zaliha, unutar financijskog plana Ministarstva financija.